世忠力陳和議之非，章十數上，慷慨激切。九年，授少師。十年，金人敗盟，世忠圍淮陽，金人來救，敗之。進太保，封英國公，兼河北諸路招討使。十一年，秦檜收三大將權，拜樞密使。世忠抗疏言檜誤國，繼上表乞骸。罷為醴泉觀使、奉朝請，進封福國公。十二年，改潭國公。十三年，封咸安郡王。十七年，改鎮南、武安、寧國節度使。二十一年薨，進拜太師，追封通義郡王，墓在湖州府烏程縣青山。孝宗朝，追封蘄王，諡忠武，配饗高宗廟庭。